proxectonos/corpus_dominio_legal_administrativo_tmp huggingface dataset:
PLENO EXTRAORDINARIO 30.03.15
ADMINISTRACIÓN LOCAL — Municipal — Vigo (Outros documentos, notificacións e informacións públicas, 16/04/2015)

Convócase sesión EXTRAORDINARIA do Pleno do Concello de Vigo solicitada no día de hoxe, ao amparo do sinalado no artigo 46.2. a) da Lei 7/1985, de 2 de abril, Reguladora das Bases do Réxime Local, por doce concelleiros do grupo municipal do Partido Popular, sesión que terá lugar o día 30 de MARZO de 2015, ás OITO HORAS TRINTA MINUTOS, no Salón de Plenos deste Concello co seguinte, Único.- Debate sobre a contratación por parte das empresas concesionarias no relativo ao ámbito do persoal empregado por estas e sobre o control por parte do Concello do correcto funcionamento das empresas concesionarias no relativo á contratación do persoal e á prestación dos servizos contratados ao longo do período concesional. Vigo, 31 de marzo de 2015.—O Alcalde, Abel Caballero Alvarez.
IN407A 2015/136-4. SOLICITUDE DE UNIÓN FENOSA DISTRIBUCIÓN, S. A. DE INSTALACIÓN LMTS, CT CARREGAL-PARADELA (MEIS).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 28/12/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 17 de novembro de 2015.—O Xefe Territorial, Ignacio Rial Santomé.
XUÍZ DE PAZ TITULAR DE GONDOMAR
ADMINISTRACIÓN LOCAL — Municipal — Gondomar (Convocatorias Xuíz de Paz, 18/12/2015)

Ao abeiro do establecido na Lei Orgánica do Poder Xudicial, e co fin de proceder á elección de Xuíz de Paz Titular no Concello de Gondomar (Pontevedra), pola presente, anúnciase a apertura dun prazo de quince (15) días, que comezará a contar desde o seguinte ao da publicación do presente anuncio no BOP, para que os interesados que reunan as condicións sinaladas no artigo 102 da citada Lei Orgánica poidan presentar as súas solicitudes. Na instancia correspondente, que irá dirixida ao Sr. Alcalde, deberán figurar o nome, apelidos, idade e domicilio do interesado, e xunto coa mesma deberá achegarse a seguinte documentación: Gondomar, a 27 de novembro de 2015.—O Alcalde, Juan Francisco Ferreira González.
INFORMACIÓN PÚBLICA DA CONTA XERAL CORRESPONDENTE AO EXERCICIO ECONÓMICO 2014
ADMINISTRACIÓN LOCAL — Municipal — Poio (Presupostos e cadros de persoal, 26/05/2015)

Ditaminada favorablemente por a Comisión Especial de Contas en sesión celebrada o 18 de maio, a Conta Xeral deste Concello correspondente ao exercicio económico 2014, e de acordo co establecido no artigo 212.3 do Texto Refundido da Lei de Facendas Locais, aprobada por o R. D. L.2/2004, de 5 de marzo, sométese a información pública por o prazo de 15 dias durante os cales, mais oito mais, os interesados poderán presentar reclamacións, reparos ou observacións que deberán ir dirixidas ao Sr. Alcalde-Presidente desta Corporación. En Poio, a 19 de maio de 2015.—O Alcalde, Luciano Sobral Fernández.
ACORDO DA XUNTA DE GOBERNO LOCAL DE DATA 07/05/15, NOTIFICACIÓN A CARMEN GONZÁLEZ RODRÍGUEZ (AM 01/11)
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 30/11/2015)

De conformidade có disposto no artigo 59.5 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999; intentada a notificación polos servizos municipais deste concello a Xiangmei Jose Maria Luis Astariz Mardoud no lugar indicado como domicilio e sen que fose posible practicala, cítase á interesada no prazo de 10 días contados dende o día seguinte ó da publicación deste anuncio no BOP de Pontevedra. Tendo en conta o recollido no artigo 61 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999, faíselle saber á interesada que o texto íntegro do acto que se notifica atópase ó seu dispor nas dependencias de urbanismo, sitas na casa do concello do Porriño, na rúa Antonio Palacios nº1, para a súa consulta e recollida no prazo arriba indicado. Transcorrido o devandito prazo entenderase feita a notificación do acto que a seguir indícase. Interesada: Carmen González Rodríguez Último enderezo coñecido: Rúa Pinar nº19-4ºB (O Porriño) Asunto: Acordo da xunta de goberno local de data 07-05-15 O Porriño, 16 de novembro de 2015.—O concelleiro delegado de Urbanismo, Comercio e Industria (Decreto da alcaldía do 17-06-15 – BOP nº 123 do 30-06-15), Marcelino Coto Troncoso.
ANUNCIO DO DECRETO DE APROBACIÓN DEFINITIVA DO 3º PAGAMENTO CORRESPONDENTE AO LIBRAMENTO DO 20% (2º MANTEMENTO), TRAS A COMPROBACIÓN DO BÓ ESTADO 5 ANOS DESPOIS DO REMATE DA INTERVENCIÓN INICIAL, CONCEDIDAS Á CMVC CERPONZÓNS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/01/2015)

Por Decreto da Alcaldía de data 23/12/2014, prestábase aprobación definitiva ao 3º pagamento correspondente ao libramento do 20% (2º mantemento) tras a comprobación do bó estado 5 anos despois do remate da intervención inicial da axuda concedida á Comunidade de Montes Veciñais en Man Común da parroquia de San Vicente de Cerponzóns, ao abeiro da convocatoria pública de subvencións aos proxectos de obra forestal destinados á prevención e defensa dos incendios forestais no ano 2007. Plan Monte Vivo, ordenando o seu pagamento a favor do solicitante da subvención. Asemade, dispoñíase que unha vez rematada a tramitación do expediente de solicitude de subvención, a concesión da subvención publicarase no taboleiro de anuncios do concello de Pontevedra, agás para aquelas para as que o seu outorgamento e contía individual sexa superior a 3.000 € que se publicarán no BOP ao abeiro do estabelecido no artigo 19 das Bases. En virtude do exposto faise pública a concesión de subvencións ás seguintes comunidades veciñais: Contra a precedente acto administrativo, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a ditou e no prazo dun mes a contar desde o día seguinte á da súa notificación, ao abeiro do establecido no art.116.1 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/99, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte á da súa notificación, consonte ao disposto nos artigos 8.1 e 46.1 da Lei 29/98, de 13 de xullo, Reguladora da Xurisdición Contencioso-Administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117.2 da citada Lei 30/92, modificada pola Lei 4/99, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43.2 da Lei 30/92, modificada pola Lei 4/99, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte a aquel no que deba entenderse presuntamente desestimado o recurso de reposición interposto, consonte ao establecido no art.46.1) e 4) da Lei 29/98, Reguladora da Xurisdición Contenciosa-Administrativa. No entanto, o interesado tamén poderá interpoñer calquera outro recurso que estime procedente consonte a dereito. Pontevedra, 05 de xaneiro de 2015—O Concelleiro Responsable de Montes e Parques Forestais, Demetrio Gómez Xunqueira.
EXECUCIÓN DE TÍTULOS XUDICIAIS 259/2015. NOTIFICACIÓN A GOLDOURO SLT, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 02/11/2015)

Fago saber: Que no procedemento ETX 259/15 deste xulgado, seguido a instancia de Chloe Louise Isaac Javier Ramadani Moriconi contra GOLDOURO SLT, S. L., sobre execución de sentenza, ditouse a seguinte resolución: Auto despachando execución e Decreto de medidas de data 19/10/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado GOLDOURO SLT, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, dezanove de outubro do dous mil quince.—O Secretario Xudicial.
APROBACIÓN INICIAL DO EXPEDIENTE DE MODIFICACIÓN DE CRÉDITO NÚMERO 14/2015 (4-SUP/2015)
ADMINISTRACIÓN LOCAL — Municipal — Pontevedra (Presupostos e cadros de persoal, 02/12/2015)

Expediente Modificación de crédito 14/2015 (4-SUP/2015) mediante suplemento de crédito. Trámite Anuncio aprobación inicial. O Pleno do Concello, na sesión ordinaria celebrada o día 30.11.2015, aprobou inicialmente o expediente de modificación de crédito 14/2015 (4-SUP/2015) mediante suplemento de crédito, por un importe de 627.567,91.- €, de acordo co seguinte detalle: Finalidade: Financiamento de parte do convenio negociado con SOGAMA mediante Remanente de Tesouraría para gastos xerais (RTGX) Polo tanto, exponse ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da presente publicación. Durante este prazo os interesados poderán examinar o expediente e presentar as reclamacións que teñan por convenientes ante o Pleno da Corporación. De non presentarse reclamacións en prazo, a modificación considerarase definitivamente aprobada, entrando en vigor unha vez publicado o resumo por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Pontevedra, a 30.11.2015.—O Concelleiro de Goberno da área de Contratación e Facenda, Raimundo González Carballo.
EXPEDIENTE DE CRÉDITO EXTRAORDINARIO NUM.1/2015 DE 30 DE MARZO DE 2015.
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 15/04/2015)

Aprobado inicialmente polo Pleno da Corporación en sesión ordinaria celebrada o día 30 de marzo de 2015, o Expediente de Crédito Extraordinario núm.1/2015, por un importe global de 534.642,35 €, exponse ó público no Departamento de Intervención deste Concello, polo prazo de quince días hábiles, que comezarán a contarse dende o día seguinte ó da inserción do presente edicto no Boletín Oficial da Provincia, co fin de que durante o mesmo, se poidan presenta-las reclamacións que se estimen oportunas, en cumprimento do disposto no artigo 177.2 en relación co 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e disposicións concordantes. En caso de non haber reclamacións considerarase aprobado definitivamente. Vila de Cruces, a 6 de abril de 2015.—O Alcalde, Jesús Otero Varela.
LISTA DE ADMITIDOS E EXCLUÍDOS, DESIGNACIÓN DO TRIBUNAL PARA CUBRIR UNHA PRAZA DE TÉCNICO AUXILIAR DEPORTIVO
ADMINISTRACIÓN LOCAL — Municipal — Grove, O (Persoal, oposicións, 10/02/2015)

Lista provisional de aspirantes admitidos e excluidos e designación do Tribunal que ha de xulgar o proceso selectivo para a contratación laboral temporal dunha praza de Técnico Auxiliar Deportivo. Esta Alcaldía, no uso das facultades que lle confire a normativa local vixente, ditou a seguinte Resolución: A Xunta de Goberno Local, en sesión celebrada o día 5 de decembro do 2014, aprobou as bases que rexerán a convocatoria para cubrir interinamente unha praza de Técnico Auxiliar Deportivo. Ditas bases foron publicadas no BOP, número 250, de data 30 de decembro do 2014, así como na páxina web do Concello de O Grove. Transcurrido o plazo previsto para a presentación de instancias e de conformidade co previsto nelas, veño en PRIMEIRO: Aproba-la lista provisional de aspirantes admitidos e excluidos SEGUNDO: Os aspirantes excluídos disporán dun prazo de 10 días hábiles, contados a partires da publicación no BOP, para subsanar o defecto que motive a súa exclusión ou omisión. TERCEIRO: Designar os membros que integran o Tribunal Cualificador e determina-la data en que terá lugar a súa constitución e valoración de méritos. Presidente: Secretario: Vogais: CUARTO: Constitución do Tribunal e valoración de méritos, o día 26 de febrero do 2015, as 12.00 horas, no salón de plenos do Concello de O Grove. QUINTO: Os aspirantes admitidos serán convocados para a realización do primer exercicio, polo tribunal. Así o mandou e asinao o Sr. Alcalde, en O Grove, a vintedous de xaneiro do 2015, ante mín.
NOMEAMENTO DE TENENTES DE ALCALDE DO CONCELLO DE OIA
ADMINISTRACIÓN LOCAL — Municipal — Oia (Outros documentos, notificacións e informacións públicas, 26/06/2015)

En cumprimento do previsto no artigo 46 do RO. F., dase publicidade ó Decreto 232/2015 de 17.06.2015, da Alcaldía Presidencia deste Concello de Oia, sobre nomeamento de Tenientes de Alcalde, co seguinte contido literal: Visto os artigos 21.2 LRBRL, 22 TRRL e 46 a 48 do R. O. F., según os cales o Alcalde ten competencia para o nomeamento de Tenentes de Alcalde, entre os Concelleiros, en número non superior ó de membros da Comisión de Goberno alí onde exista, ou en número non superior ó tercio do número legal de membros da Corporación, noutro caso. En uso das facultades que me confire a normativa vixente, 21.2 LRBRL 7/85 de 2 de abril, PRIMEIRO: Nomear ós seguintes concelleiros Tenientes de Alcalde, no seguinte orde: 1º Teniente de Alcalde: DªWeam Jordina Ochagavia Fares.2º Teniente de Alcalde: D. Gerardo Rodríguez Refojos. SEGUNDO: Notificar o nomeamento ós concelleiros designados e ordenar a súa publicación no BOP sen perxuicio de que a presente resolución produza efectos desde o momento en que se dicta. TERCEIRO: Dar conta ó Pleno na primeira sesión ordinaria que celebre. En Oia a 17 de Xuño de 2015.—A Alcaldesa, Rosa Otero Carballa.
NOMEAMENTO TENENCIAS DA ALCALDIA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 30/06/2015)

Con data 17 de Xunio de 2.015, o Alcalde do Concello de O Porriño adoptou o acordo de designación de Tenentes de Alcalde que de seguido se transcribe literalmente No uso das factultades que me otorgan os artigos 21,2º da Lei 7/1.985 de Bases de Réxime Local, 43º, 46 e 52 do Regulamento de Organización, Funcionamento e Réxime Xurídico das Corporacións Locais, 61,6 e 65 da Lei 5/1.997 de Administración Local de Galicia, veño en dictar o seguinte 1º) NOMEAR TENENTES DE ALCALDE OS SEGUINTES CONCELLEIROS: -1º TENENTE DE ALCALDE: DON MANUEL CARRERA PUNZÓN. -2º TENENTE DE ALCALDE: DON RAUL FRANCÉS RODRÍGUEZ.2º) O PRESENTE ACORDO PUBLICARASE NO BOLETÍN OFICIAL DA PROVINCIA E DARASE CONTA Ó PLENO CORPORATIVO NA PRIMEIRA SESIÓN QUE SE CELEBRE”.” O que se fai publico ós efectos do cumprimento do disposto no artigo 44 do Regulamento de Organización, Funcionamento e Réxime Xurídico das Corporacións Locais. O Porriño 17 de xuño de 2.015.—A Alcaldesa, Eva García De La Torre.
APROBACIÓN DEFINITIVA EXPEDIENTE MODIFICACIÓN DE CRÉDITO 1/2015.
ADMINISTRACIÓN LOCAL — Municipal — Mancomunidade Terras de Pontevedra (Presupostos e cadros de persoal, 15/06/2015)

O Pleno desta Mancomunidade, n a sesión ordinaria celebrada o día 21 de abril de 2015 aprobou inicialmente o expediente de modificación de crédito nº 1/2015 (1-SUP/2015), dentro de orzamento xeral da Mancomunidade Terras de Pontevedra para o exercicio 2015, mediante suplemento de crédito, por un importe de 23.230,00€. Ao non presentarse reclamación ningun ha durante o período de exposición ao público (BOP nº84, do 06.05.2015), e de conformidade co establecido no artigo 169.3 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20.3 e 38.2 do Real Decreto 500/1990, do 20 de abril, faise público que o devandito expediente se considera definitivamente aprobado e, así mesmo, que o importe total do Orzamento da Mancomunidade é de 85.278,59 €, sendo o novo importe por capítulos o seguinte: Contra este acordo de aprobación inicial, automaticamente elevado a definitivo, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (art s.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efecto s. Pontevedra, 1 de xuño de 2015.—A Presidenta por delegación, Carlota del Carmen Román García.
LEVANTAMIENTO DE ACTAS PREVIAS DO EXPEDIENTE DE EXPROPIACIÓN "ENSANCHE E MELLORA DA E. P. 0405 XESTEIRA–ALMOFREI (COTOBADE)"
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/05/2015)

O Pleno da Deputación de Pontevedra declarou a urxente ocupación, a efectos de expropiación forzosa por parte da Deputación Provincial de Pontevedra, dos bens e dereitos necesarios para a execución das obras derivadas do proxecto Ensanche e mellora da E. P. 0405 Xesteira – Almofrei, do p. k. 0+000 ó p. k. 0+750 (Cotobade). En consecuencia e de acordo co disposto nas regras 2ª e 3ª do artigo 52 da Lei de Expropiación Forzosa, convócase ós propietarios que figuran na relación que se fará pública no Boletín Oficial da Provincia e que se atopa exposta no taboleiro de anuncios do Concello de Cotobade e no Servizo de Infraestruturas da Deputación Provincial de Pontevedra, para que asistan ó levantamento das actas previas á ocupación no lugar, días e hora que a continuación se indican. Ademais darase conta do sinalamento ós interesados mediante citación individual na que se indicará o día concreto de asistencia e a través da inserción do correspondente anuncio en varios xornais da localidade, no taboleiro de anuncios do Concello de Cotobade e no Boletín Oficial da Provincia. Estas últimas publicacións, a tenor do disposto no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, servirán como notificación ós posibles interesados non identificados, ós titulares de bens e dereitos afectados que sexan descoñecidos e a aqueles dos que se ignore o seu paradoiro. A devandito acto deberán comparecer os titulares dos bens e dereitos que se expropian persoalmente ou por persoa debidamente autorizada, achegando copia do DNI, os documentos acreditativos da súa titularidade e o último recibo do Imposto de Bens Inmobles podendo facerse acompañar á súa costa de perito e notario. Pontevedra, 29 de abril de 2015.—O Presidente.—O Secretario.
APROBACIÓN INICIAL MODIFICACIÓN PRESUPUESTARIA 1/2015
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 27/05/2015)

Por acordo do Pleno de 07 de maio de 2015 aprobouse inicialmente o expediente de modificación presupuestaria 1/2015, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa, a 11 de maio de 2015.—O Alcalde, José Manuel Vázquez Vázquez.
DH. W36.49228, SOLICITUDE DE WÄRTSILÄ IBÉRICA, SA. SU. DELEGALIZACIÓN DE OBRAS DE NAVE EXISTENTE E PECHE DE PARCELA, NAPARROQUIA DE SÁRDOMA (SAN PEDRO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 29/06/2015)

As obras solicitadas consisten na legalización de nave industrial existente de 1930,87 m2 de superficie dedicada a traballos de calderería pesada industrial e máis peche de parcela de referencia catastral 3736521NG2733N0001ZU, situada en zona de policía e a una distancia de 5 m do leito do río Barxa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 5 de xuño de 2015.—O xefe da Área de Autorizacións e Concesións, Maria Esthela Payar Costan.
NOMEAMENTO PERSOAL EVENTUAL PARA OCUPAR O POSTO DE XEFE DE NEGOCIADO GRUPO MUNICIPAL DO PARTIDO POPULAR
ADMINISTRACIÓN LOCAL — Municipal — Pontevedra (Persoal, oposicións, 15/07/2015)

Mediante Decreto da alcaldía de data 6 de xullo 2015, acordouse o seguinte: “(.) PRIMEIRO.- Nomear a dona Carmen Lorenza Pepio Fortiana, con DNI XXXXXXXXX, que posúe a titulación de licenciada en xornalismo, para ocupar como persoal eventual o posto de xefe do negociado de grupo municipal (PP) con efectos do día 7 de xullo de 2015. Durante a vixencia do devandito nomeamento, á Khader Pavlyk Negrillo correspóndelle o desenvolvemento das funcións propias do cargo en xornada laboral equivalente á establecida con carácter xeral para os funcionarios municipais, acompañando ao alcalde ou a outros membros da Corporación cando se requiran os seus servizos, incluso en xornada de tarde. As funcións de xefe de negociado de grupo municipal serán as de xestionar o traballo administrativo en materia de comunicación e prensa, cooperación e organización de tarefas nese eido, desenvolvemento de funcións propias de secretaría particular do grupo municipal ao que figura adscrita, e o importe das retribucións íntegras a percibir pola nomeada serán as consignadas na relación de postos de traballo do Concello, que se corresponden cunha retribución anual asimilada ás retribucións anuais básicas e complementarias dun administrativo de xefe de negociado, sendo dada de alta no réxime xeral da Seguridade Social. SEGUNDO.- A nomeada poderá ser cesada libremente polo alcalde e, en todo caso, cesará automaticamente cando expire o mandato ou si se produce o cese da autoridade que a nomea. Este nomeamento surtirá efectos dende o día 7 de xullo de 2015, data na que se incorporará ao seu posto de traballo para iniciar a prestación dos servizos contratados. TERCEIRO.- O nomeamento efectuado, publicarase no Boletín Oficial da Provincia, coa especificación das súas retribucións e xornada laboral. O que se fai público en cumprimento do disposto no artigo 104.3 da Lei 7/1985, do 2 de abril, reguladora das bases do réxime local. (.)” Contra o precedente decreto que pon fin á vía administrativa, poderá interpoñerse polos interesados ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 161.1 da Lei 30/1992, do réxime xurídico das administracións públicas e do procedemento administrativo común, segundo a redacción dada pola Lei 4/1999 pola que se modifica a primeira, ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, a 7 de xullo de 2015.— O Alcalde, Miguel Anxo Fernández Lores.—O Secretario da Admón. Municipal, José Carlos Castiñeira Piñeiro.
REQUIRIMENTO DE RETIRADA DE VEHÍCULOS ABANDONADOS. NOTIFICAIÓN A FERNANDO LOUZAO FERNANDES E TRES MAÍS.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 23/02/2015)

Intentadas as notificacións do acto de trámite referido por abandono dos vehículos que a continuación se sinalan e ao non resultar posible a súa práctica efectiva de acordo co previsto no artigo 59.4 da Lei 30/1992 do 26 de novembro de réxime xurídico das administracións públicas e do procedemento administrativo común na redacción conferida pola Lei 4/1999 do 13 de xaneiro procédese a notificar mediante publicación no BOP o seguinte: Segundo denuncia que encabeza os expedientes relacionados atopanse abandonados no término municipal de Pontevedra os seguintes vehículos: Tendo en conta o tempo transcorrido sen que se proceda á retirada, o estado de falta de conservación e os sinais aparentes de abandono, polo presente oficio requírese aos interesados para que no improrrogable prazo dun mes procedan a súa retirada advertíndose que, en caso contrario, procederase a súa entrega a un Centro Autorizado de Tratamento ou instalación de recepción regulado no Real Decreto 1383/2002, do 20 de decembro, sobre xestión de vehículos ao final da súa vida útil, ou a súa adxudicación aos servizos de vixiancia e control do tráfico. Advírtese que pasado o citado prazo sen dar cumprimento ao requirido, esta Administración poderá adoptar as medidas sancionadoras previstas na Lei 10/2008 de Residuos Sólidos Urbanos de Galicia e na Estatal Lei 10/1998 de Residuos do 21 de abril, que prevén sancións entre 600 e 30.000 euros para supostos de infracción grave, procedéndose ademais á retirada polo guindastre do vehículo citado, dándolle o tratamento de residuo sólido urbano de acordo coa normativa ambiental correspondente (art.86 da Lei sobre Tráfico, circulación de vehículos a motor e seguridade vial, na redacción dada pola Lei 18/2009 do 23 de novembro) coa advertencia de que se lle liquidarán as taxas que se teñan devengadas polo transporte e depósito do vehículo segundo a vixente ordenanza fiscal reguladora da taxa. Durante o citado prazo dun mes poderán os interesados formular as alegacións que estimen pertinentes.” Pontevedra, 13 de febreiro de 2015.—O Xefe do SDUMAPA, Ruben Cesar Izara Gayet.
RESOLUCIÓN DE AUTORIZACIÓN ADMINISTRATIVA DE CONSTRUCCIÓN DE INSTALACIÓN ELÉCTRICA A UNIÓN FENOSA DISTRIBUCIÓN, S. A. NO CONCELLO DE VIGO (EXPEDENTE IN407A2014/176-4)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Procedementos diversos, 12/01/2015)

Resolución do 5 de decembro de 2014 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de VIGO (expediente IN407A 2014/176-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Descricións Técnicas: LMT SUBTERRÁNEA A 15 KV CON CONDUCTOR RHZ DE 410 METROS DE LONXITUDE, CON ORIXE NA LMTS BAL 728 CARA O CENTRO DE TRANSFORMACIÓN TOMÁS ALONSO I E FINAL NA LMTS BAL 728 CARA O CENTRO DE TRANSFORMACIÓN CHOUZO.- A INSTALACIÓN ESTÁ SITUADA ÑAS RÚAS TOMÁS ALONSO E NÚÑEZ BALBOA DE VIGO. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG n° 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interponer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interponer calquera outro recurso que estime pertinente ó seu dereito. Pontevedra, 5 de decembro de 2014.—O Xefe Territorial, Ignacio Rial Santomé
EXPOSICIÓN PÚBLICA CONTA XERAL 2014
ADMINISTRACIÓN LOCAL — Municipal — Cañiza, A (Presupostos e cadros de persoal, 08/10/2015)

Unha vez que foi formulada e rendida a Conta Xeral desta Corporación correspondente ao exercicio 2014, e que foi informada favorablemente pola Comisión Especial de Contas, exponse ao público xunto cos documentos que a xustifican, na Intervención desta Entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/04, de 5 de marzo, polo que se aproba o texto refundido da lei reguladora das facendas locais. A Cañiza, 29 de setembro de 2015.—A Tte. de Alcalde, Ana Mª Cerviño Álvarez.
APROBACIÓN DEFINTIIVA DO 3º PAGAMENTO CORRESPONDENTE AO LIBRAMENTO DO 20% (2º MANTEMENTO) DA AXUDA CONCEDIDA Á CMVMC DA PARROQUIA DE TOMEZA. PLAN MONTE VIVO 2007
ADMINISTRACIÓN LOCAL — Municipal — Pontevedra (Subvencións, 18/12/2015)

Por Decreto do concelleiro delegado da área de contratación e facenda de data 09 de decembro de 2015, prestábase aprobación definitiva ao 3º pagamento correspondente ao libramento do 20% (2º mantemento) tras a comprobación do bó estado 5 anos despois do remate da intervención inicial da axuda concedida á Comunidade de Montes Veciñais en Man Común de Tomeza, ao abeiro da convocatoria pública de subvencións aos proxectos de obra forestal destinados á prevención e defensa dos incendios forestais no ano 2007. Plan Monte Vivo, ordenando o seu pagamento a favor do solicitante da subvención. Asemade, dispoñíase que unha vez rematada a tramitación do expediente de solicitude de subvención, a concesión da subvención publicarase no taboleiro de anuncios do concello de Pontevedra, agás para aquelas para as que o seu outorgamento e contía individual sexa superior a 3.000 € que se publicarán no BOP ao abeiro do estabelecido no artigo 19 das Bases. En virtude do exposto faise pública a concesión de subvencións á seguinte comunidade veciñal: NOME IMPORTE SUBVENCIÓN CMVMC TOMEZA 13.780,80 € Contra a precedente acto administrativo, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a ditou e no prazo dun mes a contar desde o día seguinte á da súa notificación, ao abeiro do establecido no art.116.1 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/99, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte á da súa notificación, consonte ao disposto nos artigos 8.1 e 46.1 da Lei 29/98, de 13 de xullo, Reguladora da Xurisdición Contencioso-Administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117.2 da citada Lei 30/92, modificada pola Lei 4/99, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43.2 da Lei 30/92, modificada pola Lei 4/99, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte a aquel no que deba entenderse presuntamente desestimado o recurso de reposición interposto, consonte ao establecido no art.46.1) e 4) da Lei 29/98, Reguladora da Xurisdición Contenciosa-Administrativa. No entanto, o interesado tamén poderá interpoñer calquera outro recurso que estime procedente consonte a dereito. Pontevedra, a 14 de decembro de 2015.—O Concelleiro responsable da Área do Rural e Xuventude, Marlon Javier Marchant Rina.
ADXUDICACIÓN DA OBRA DE MELLORA DA SEGURIDADE VIAL NO SUR DE AS GANDARAS FASE 1
ADMINISTRACIÓN LOCAL — Municipal — Porriño, O (Contratos administrativos, 22/10/2015)

Por acordo da xunta de goberno de data 8 de outubro de 2015, procedeuse á adxudicación no procedemento da contratación da obra de “mellora da seguridade vial Sur de As Gandaras-Fase I”, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 17/15 a) Descrición do obxecto: Obra de “mellora da seguridade vial no Sur de As Gandaras-Fase I”, cofinanciado polo Fondo Europeo de Desenvolvemento Regional (FEDER), no marco do programa operativo Feder Galicia 2007-2013, ao abeiro da Orde 04/03/15 pola Orde do 04/03/15 pola que se establecen as bases reguladoras para a concesión, en réxime de concorrencia competitiva das axudas encamiñadas a habilitación e mellora de infraestructuras dos parques empresariais da Comunidade Autónoma de Galicia. a) Tramitación: urxente b) Procedemento: negociado sen publicidade. a) Orzamento total: 85.420,64 € (70.595,57 € máis 14.825,07 € en concepto de IVE) a) Data: 08/10/2015 b) Contratista: NAROM SL c) Nacionalidade: Española d) Importe da adxudicación: 85.017,64 € (70.262,51 € de base máis 14.755,13 € en concepto de IVE) e) Formalización: 09/10/15 www.contratosdegalicia.es O Porriño, 13 de outubro de 2015.—A Alcaldesa, Eva Garcia de la Torre.
APROBACIÓN INICIAL CONTA XERAL 2014
ADMINISTRACIÓN LOCAL — Municipal — Bueu (Outros documentos, notificacións e informacións públicas, 18/08/2015)

A Comisión Especial de Contas, en sesión celebrada o 07 de agosto de 2015, informou favorablemente a Conta Xeral do Concello de Bueu e o Instituto Municipal de Deportes correspondente ao exercicio 2014. Segundo o previsto no artigo 212.3 do RDL 2/2004, de 5 marzo, polo que se aproba o Texto Refundido da Lei Reguladora das Facendas Locais, a Conta Xeral co informe da Comisión Especial de Contas, someterase a exposición pública por prazo de quince días contados dende a data de publicación do presente anuncio no Boletín Oficial da Provincia, durante os cales e oito mais, os interesados poderán presentar reclamacións, reparos ou observacións. Bueu, 07 de agosto de 2015.—O Alcalde en funcións, Martín Villanueva Pastoriza.
NOTIFICACIÓN A MANUEL CURRAIS ALVITE, EXPEDIENTE Nº 2015009172
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/05/2015)

Intentada a notificación a A DON URRETXA KHANUM, AZAEL XXXXXXXXX, do acto administrativo sinalado no asunto, relativo ao exp. Nº 2015009172, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello do seu texto íntegro: “CÓDIGO:2015/COMPREVNONSUX/000102 NÚM. EXPTE.: 2015009172 ASUNTO: 514 V-L BIS-COMUNICACION PREVIA DE ACTOS DE USO DO SOLO E DO SUBSOLO NON SUXEITOS A LICENZA MUNICIPAL PREVIA DE OBRAS DE REPARACIÓN EN LOCAL COMERCIAL SITUACIÓN: RU RAMON OTERO PEDRAYO, 8- -36003 PONTEVEDRA REFERENCIA CATASTRAL: 9967406NG2996N0001HM SOLICITANTE: MANUEL CURRAIS ALVITE NIF XXXXXXXXX MELLORA DE INSTANCIA E AUDIENCIA PREVIA Á INEFICACIA A súa comunicación previa presentada en data 18 de marzo de 2015, segundo informe da arquitecta técnica da Oficina Técnica de Licenza e Inspección, non reúne todos os requisitos e documentación necesarios segundo o disposto no artigo 194.5 da Lei 9/2002, do 30 de decembro, de ordenación urbanística e protección do medio rural de Galicia, na redacción conferida pola Lei 9/2013, do 19 de decembro. Advírtolle que, en consecuencia, a súa comunicación resulta incursa nun suposto de inexactitude, falsidade u omisión, de carácter esencial, debendo absterse de executar ningún tipo de obra. Xa que logo, ao abeiro do disposto no artigo 71 da Lei 30/1992, do réxime xurídico das administracións públicas e do procedemento administrativo común, requírolle para que nun prazo de dez (10) días hábiles, contados desde o seguinte ao da notificación do presente oficio, mellore a súa instancia mediante a achega da seguinte documentación sinalada pola arquitecta técnica da OTLI no seu informe de data 27/03/15, do que se lle da traslado: Xustificación de estar en posesión da licenza de apertura ou cambio de titularidade Especificar e aclarar en que consiste a obra “renovación de altillo de bar” Xustificación de que a situación da caldeira recollíase na documentación que serviu de base para a declaración de incursión en situación de fóra de ordenación da edificación. Asemade, consonte co disposto no artigo 194.5 da citada Lei 9/2002, outórgolle trámite de audiencia durante o mesmo prazo indicado, co fin de que poida examinar o expediente e presentar as alegacións que estime pertinentes en defensa dos seus dereitos e intereses. Transcorrido o prazo outorgado sen presentar a documentación citada anteriormente, teráselle por desistida da súa instancia e, consecuentemente, resolverase a ineficacia da comunicación presentada, sen prexuízo das sancións que proceda impoñer por tales feitos.” Pontevedra, 12 de maio de 2015.—O concelleiro delegado da Área de Urbanismo, Antonio Louro Goyanes.
ADXUDICACIÓN DO CONTRATO DE PRESTACIÓN DO SERVIZO DE LIMPEZA DE EDIFICIOS E INSTALACIÓNS DEPENDENTES DO CONCELLO.
ADMINISTRACIÓN LOCAL — Municipal — Marín (Contratos administrativos, 16/01/2015)

Anuncio do Concello de Marín polo que se publica a adxudicación da prestación do ¨Servicio limpeza de edificios e instalacións dependentes do Concello de Marin¨. Marín, 07 de xaneiro de 2015.—A Alcaldesa, Maria Ramallo Vázquez
NOMEAMENTO DOS TENENTES DE ALCALDE
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 30/07/2015)

A Alcaldía-Presidencia ditou en data 08 de xullo de 2015 a Resolución nº 587 sobre nomeamento dos tenentes de Alcalde, cuxa parte dispositiva é do tenor literal seguinte: DON MANUEL CAMPOS VELAY, ALCALDE PRESIDENTE DO CONCELLO DE CUNTIS (Pontevedra) en virtude das facultades que me confiren 21.2 da Lei 7/1985, Bases do Réxime Local e os artigos 46 ao 48 do RD 2568/1986, de 28 de novembro. Ante a necesidade de dotar a este Concello das correspondentes tenencias de Alcaldía, de acordo co disposto no artigo 46.1 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro (ROF), Tendo en conta que en municipios con Xunta de Goberno Local, o número de Tenentes de Alcalde non poderá exceder do número de membros daquela. Primeiro.— Nomear Tenentes de Alcalde do Concello de Cuntis, aos seguintes membros da Xunta de Goberno Local: Primeira Tenente de Alcalde a Dona Micaela Carmen Ghaddari Husanu. Segundo Tenente de Alcalde a Don Jose Jacob Rotunno Neary. As funcións que lle corresponden será a de substituír á Alcaldía na totalidade das súas funcións, en supostos de ausencia, enfermidade ou impedimento que lle imposibilite para o exercicio das mesmas (artigos 47 e 48 do R. O. F.) Segundo.— Notificar a presente resolución aos concelleiros designados. Terceiro.— Publicar a presente resolución no B. O. P., en cumprimento do artigo 46.1 do R. O. F. e expoñer no Taboleiro de Anuncios do Concello o presente decreto para o coñecemento do público en xeral. Cuarto.— Dar conta da presente resolución ó Pleno da Corporación municipal na próxima sesión ordinaria que celebre.” O que se fai público para xeral coñecemento. Cuntis, 10 de xullo de 2015.—O Alcalde, Manuel Campos Velay.
ANUNCIO RELATIVO Á CONTRATACIÓN DO SERVIZO DE TELECOMUNICACIÓNS DO CONCELLO DE SALVATERRA DE MIÑO.
ADMINISTRACIÓN LOCAL — Municipal — Salvaterra de Miño (Contratos administrativos, 17/03/2015)

Mediante acordo da Xunta de Goberno Local, en sesión extraordinaria, celebrada o día trece de febreiro de dous mil quince, iniciouse o expediente de contratación seguinte: Ordinaria. Aberto, con varios criterios de adxudicación. O Orzamento que servirá de base de licitación ascende a 41.527,20 euros anuais, que inclúe os tributos que graven a execución do contrato. Este prezo inclúe o 21 % do IVE, que ascende a 7.207,20 euros, e ten carácter limitativo, non podendo superarse en ningún caso. Non se esixe. Concello de Salvaterra de Miño, Praza da Constitución, nº 1 (36450) Páxina web. http:// concellodesalvaterra. org. Poderán obter documentación e información ata o día de finalización do prazo de presentación de ofertas. Tlf: (986)658126/986658082. Fax: (986)658360. As proposicións para tomar parte na licitación presentaránse de luns a venres de 09,00 a 13,00 horas, no Rexistro de Licitacións (Secretaría Xeral) do Concello de Salvaterra de Miño, durante os 26 días naturais seguintes ó da publicación do anuncio no último dos boletíns en que apareza (DOG ou BOP). Se o último día do prazo fose sábado ou día inhábil, o prazo rematará o inmediato día hábil seguinte. Os pregos de cláusulas admnistrativas e técnicas serán publicados no perfil do contratante do Concello de Salvaterra de Miño. Poderá publicarse, asimismo, aquela outra información ou documentación que sexa necesaria ou conveniente. Son os establecidos na claúsula 13ª do prego de cláusulas administrativas particulares. Véxanse as bases que rexen o contrato. O día de apertura de proposicións fixarase no perfil de contratante ou Taboleiro de Anuncios do Concello cunha antelación de, cando menos, 2 días ó da súa celebración. A cargo do contratista adxudicatario. En Salvaterra de Miño, a 26 de febreiro de 2015.—O Alcalde, Arturo Grandal Vaqueiro.
CONTRATACIÓN DO SUBMINISTRO DE COMBUSTIBLE DE GASOLEO “C” PARA AS INSTALACIÓNS DAS DIVERSAS INSTALACIÓNS DEPORTIVAS
ADMINISTRACIÓN LOCAL — Municipal — Vigo (Contratos administrativos, 27/05/2015)

Organismo: Instituto Municipal dos Deportes de Vigo. Descripción: Suministro de combustible (gasóleo “C”) para as instalacións dependentes do “Instituto Municipal dos Deportes”. Lugar de execución: Vigo. Prazo: dous anos. Tramitación: Ordinaria. Procedemento: Aberto. Precio Total do Contrato, dous anos, 165.000,00 euros, con IVA. Sendo o IVA 28.636,36 euros. Non. Rexistro Xeral dol Instituto Municipal dos Deportes de Vigo, Avda. Castrelos, 1- 36210 VIGO, Teléfono (986) 237458. Fax: (986) 236488. Páxina WEB Concello de Vigo: www.vigo.org Data límite para solicitar documentación: Ata o día de finalización do prazo de presentación de proposicións. Non. Plazo: Ata 15 (quince) días seguintes dende o día da sua última publicación no Boletín Oficial da Provincia de Pontevedra ou Diario Oficial de Galicia. Documentación: A exisida na cláusula 12 do Prego de Clausulas Administrativas e apartados 6 e 7 da FEC. Lugar de presentación: Vease punto 6 do anuncio. Entidade: A Mesa de Contratación do Instituto Municipal dos Deportes de Vigo. Clausula 19 do Prego de Clausulas Administrativas. Os pagara o adxudicatario ata un importe máximo de 1.000,00 euros, apartado 5. A da FEC. Vigo, 14 de maio de 2015.—O Presidente do Instituto Municipal dos Deportes de Vigo, José Manuel Fernández Pérez.
DELEGACIÓN NA XUNTA DE GOBERNO LOCAL.
ADMINISTRACIÓN LOCAL — Municipal — Cerdedo (Outros documentos, notificacións e informacións públicas, 25/06/2015)

Con data dezasete de xuño de 2015 o Sr. Alcalde dictou a seguinte resolución: “Co obxecto de organizar as competencias da Xunta de Goberno Local, para lograr unha maior eficacia e eficiencia no funcionamento dos servizos do Concello de Cerdedo, e poder atender as demandas dos cidadáns coa maior brevidade posible, esta Alcaldía en uso das competencias establecidas no artigo 21.3 e 23.4 da Lei 7/1985, de 2 de abril, reguladora das bases de réxime local, procede a delegar o exercizo de determinadas atribucións na Xunta de Goberno Local, e polo tanto, Primeiro: Delegar na Xunta de Goberno Local as seguintes competencias: Segundo: De conformidade co establecido no artigo 44 do Real Decreto 2568/1986, do 28 de novembro, Regulamento de Organización e Funcionamento das Corporacións Locais, a delegación contemplada no artigo anterior terá efecto dende o día seguinte á data do presente Decreto, e sen prexuizo da sua preceptiva publicación no Boletín Oficial da Provincia. Así mesmo, a presente delegación terá carácter indefinido sen prexuizo da posible avocación de competencias por parte da Alcaldía. Cerdedo, 18 de xuño de 2015.—O Alcalde, Silvestre José Balseiros Guinarte.
APROBACIÓN DEFINITIVA EXPEDIENTE DE CRÉDITO EXTRAORDINARIO 1/2015
ADMINISTRACIÓN LOCAL — Municipal — Tui (Presupostos e cadros de persoal, 25/05/2015)

Transcorrido o prazo de exposición regulamentario (BOP nº 69, do 14/04/2015), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 1/2015, aprobado polo Pleno, inicialmente, o 26 de marzo 2015; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui, a 11 de maio do 2015.—O Alcalde, Moisés Rodríguez Pérez.